Maikemišetšo a tirelo ye ke go kgontšha maloko a setšhaba go ipelaetša go Independent Complaints Directorate . Ge o dira boipelaetšo go ofisi ya bosetšhaba ya ICD, boipelaetšo bja gag obo tlo romelwa go ofisi ya ICD profenseng ya geno gore e nyakišišwe.
Class II complaint: boipelaetšo bja gore SAPS ga se ya latela molao wa Domestic Violence Act, 1998 , ka mantšu a mangwe ge leloko la SAPS goba MPS le ka palelwa go latela mabaka ao a beilwego ke molao wo wa Tlhorišo ya ka Malapeng.
Class III complaint: boipelatešo bja gore lephodisa/maphodisa le dirile molato woo o feleditšego o dirile gore motho a gobale kudu a be a fiwe kalafo ya bookelong. Molato wa mohuta wo o swanetše go ba o diregile ge motho a be a le ka lifelong la go lota bagolegwa la maphodisa.
Go šomiša maatla ka bošaedi moo e lego gore go ba le ditlamorago tše mpe le go gobala, palomoka ya batho bao ba amegago, tšhelete ye e nyakegago; goba nako ye tiragalo yeo e e tšerego.
Go amogela ditokomane tša bofora o tseba gore ke tša boleng bja tšhelete ya R50 000 goba go feta.
Class IV complaint: pelaelo ye e hlalošago gore leloko la SAPS goba MPS le obile molato wa go fapana le ye e filwego ka godimo goba maitshwaro a lona a mabe ga se a feleletša ka lehu goba dikgobalo mmele wa motho.
Dipelaelo tša mabapi le melato ye e bilego gona pele ICD e ka hlongwa, ke gore, melato ka moka ye e bilego gona pele ga kgwedi ya Moranang 1997. Gape le melato ye e bilego gona ngwaga pele o ka begwa go ICD, ntle le ge e le gore go na le mabaka a a gapeletšago gore molato woo o šalwe morago.
Boipelaetšo kgahlanong le bašomomedi ba ditirelo tša tshokologo , bahlankedi ba kgorotsheko le maloko a Lebotho la Setšhaba la Afrika Borwa.
Ge o nyaka tshedimošo ka botlalo e ya go ba lefapha la dipelaelo.
Dira boipelaetšo ka bowena, mogala, lengwalo goba e-meile ofising ya kgauswi le wena ya ICD. Dipelaelo ka moka di swanetše go dirwa ka dinako tša mošomo, gare ga 8h00 le 16h30.
ICD e ka go kgopela gore o ba fe tshedimošo ya tlaleletšo pele pelaelo e ka nyakišišwa.
Ge o eya ofising ka bowena, o tlo thušwa ke mohlankedi wa melato goba moahlaahli.
Kamogelo ya ketelo ya moipelaetši e ka tšea metsotso ye mehlano.
Go emela go botšišwa ke mošomedi wa melato go ka tšea metsotso ye 30.
Lengwalo la go tsebiša go amogelwa ga boipelaetšo le ka tšea matšatši a 30.
Pego ya malebana le kgatelopele e ka tšea matšatši a 30.
Pego ya mafelelo e ka tšea matšatši a 90.
Tirelo ye ga e lefelwe.